**TISZTELT SZÜLŐ/ TÖRVÉNYES KÉPVISELŐ!**

1. **Kedves Szülő(k)!**

**Mielőtt elolvasná(k) a Pécsi Tankerület levelét, szeretnénk tájékoztatni, hogy a beiratkozás napjain, 2021.április 15-16-án intézményünkben személyesen is lehetőség van előzetes időegyeztetés után a beiratkozásra.**

**Feltétlenül hozza magával a következőket: óvodai szakvélemény,**

 **személyi igazolvány**

 **lakcímkártya**

 **TAJ kártya**

**Egyeztetni tud az alábbi telefonszámokon:**

**Fischerné Várbíró Eszter - 30/3470347**

**Majoros Istvánné - 30/8226984**

1. Tájékoztatom, hogy a kihirdetett veszélyhelyzetre tekintettel a 2021/2022. tanítási évre történő általános iskolai beiratkozás során nemcsak **személyes, hanem online** úton is lehetőség van beíratni a tanköteles korba lépő gyermekét.

 A **beíratás időpontja 2021. április 15-16.**

1. Akár körzetes, akár nem körzetes iskolába kívánja beíratni gyermekét, mindenképpen jelentkeznie kell annál az általános iskolánál, amelyet gyermeke számára választott (**Egy iskolába** való jelentkezésre van csak lehetőség). Javasoljuk, hogy a szülők/törvényes képviselők **elsődlegesen online** bonyolítsák le a beiratkozást a KRÉTA rendszer e-Ügyintézési felületén, ahol, ebben az esetben **szükséges a gyermek lakcímkártyájának feltöltése is**.
2. Az általános iskola első évfolyamára történő jelentkezésének elektronikus, online formájára **2021. április 10-től** nyílik meg az informatikai lehetőség az Ön részére a KRÉTA rendszer felületén keresztül: <https://eugyintezes.e-kreta.hu/kezdolap>. Az e-Ügyintézés „Beiratkozás Általános Iskolába (BÁI)” felület 2021. április 16-án éjfélig van nyitva.
3. Amennyiben módosítani kíván a már elektronikusan beküldött adatokon, akkor ezt úgy teheti meg, hogy jelzi (e-mailben, az intézmény által meghatározott módon) az adott intézmény részére a visszavonási vagy adatmódosítási szándékát. Az adatok módosítását az intézmény a KRÉTA felületén a kérés alapján elvégzi. Amennyiben a szülő visszavonja gyermeke jelentkezését, ennek következményeként a BÁI felületen az  iskola a benyújtott jelentkezésre a szülő kérése alapján elutasító határozatot hoz, és az intézmény saját rendszerében a gyermek adatait a „Beiratkozás visszavonva” státuszba állítja. Ezen műveletek elvégzését követően Ön ismét be tudja nyújtani gyermeke jelentkezését  egy másik iskolába 2021. április 16-ig.
4. Amennyiben Ön nem a lakóhelye vagy tartózkodási helye (vagyis életvitel szerű tartózkodása) szerinti körzetes iskolába íratná be a gyermekét, akkor is meg kell adnia a kötelező felvételt biztosító általános iskola nevét és címét is a jelentkezése során.
5. Tankerületi fenntartású általános iskola beiskolázási körzetéről az iskola, illetve az Oktatási Hivatal honlapján tudnak tájékozódni. <https://kir.hu/korzet>
6. Az online beiratkozás esetén a beiratkozáshoz szükséges eredeti dokumentumok bemutatására a 2021/2022. tanév első napjáig (2021. szeptember 1-ig) kerülhet sor, az iskola által meghatározott módon. A beiratkozás adatainak felvétele indokolt esetben, a beiratkozást lefolytató iskola által szabályozott módon, személyesen is megtörténhet *2021. április 15-én és 16-án,*a járványügyi veszélyhelyzet miatt megkövetelt egészségügyi szabályok szigorú betartása mellett*.*Ez a következőképpen alakul iskolánkban:

*(az intézmény közlendője pl. személyes beíratásról, időpont egyeztetésről,)*

1. A tanuló felvételéről az iskola igazgatója legkésőbb 2021. április 23-ig tanulói jogviszonyt létesítő vagy kérelmet elutasító döntést hoz. 2021. április 23-a után a döntésről az iskola igazgatója írásban értesíti a gondviselőt.
2. A beiratkozási eljárás során vagy annak lezárása után legkésőbb két héten belül Önnek nyilatkoznia kell arról, hogy gyermeke számára hit- és erkölcstan vagy etika órát választja. A hit- és erkölcstan tantárgy választása esetén meg kell jelölnie, hogy melyik egyház hit- és erkölcstan oktatásának megszervezését kéri majd gyermeke számára. Az iskola a hit- és erkölcstan oktatással kapcsolatos, az egyházaktól kapott információkat feltünteti a honlapján.
3. A beiratkozáshoz szükséges dokumentumok, adatok megadása kapcsán Ön segítséget kérhet a gyermeke óvodájától – óvoda OM azonosítja, gyermekük oktatási azonosítója tekintetében.
4. Kérdésük esetén bővebb információval az iskolához fordulhatnak. Természetesen iskolánk fenntartója, a Pécsi Tankerületi Központ is rendelkezésre áll a körzetes iskolákkal kapcsolatos információk, az online vagy a személyes beiratkozás rendjével kapcsolatos kérdések esetén.